CELEX: 32011D0629
Language: fi
Date: 2011-09-20 00:00:00
Title: 2011/629/EU: Komission täytäntöönpanopäätös, annettu 20 päivänä syyskuuta 2011 , neuvoston direktiivin 88/407/ETY liitteen D muuttamisesta siltä osin kuin on kyse keinosiemennysasemilta ja siemennesteen varastointiasemilta lähetetyn naudansukuisten kotieläinten siemennesteen unionin sisäisestä kaupasta (tiedoksiannettu numerolla K(2011) 6425)  ETA:n kannalta merkityksellinen teksti

24.9.2011   
            
            
               FI
            
            
               Euroopan unionin virallinen lehti
            
            
               L 247/22
            
         KOMISSION TÄYTÄNTÖÖNPANOPÄÄTÖS,
   annettu 20 päivänä syyskuuta 2011,
   neuvoston direktiivin 88/407/ETY liitteen D muuttamisesta siltä osin kuin on kyse keinosiemennysasemilta ja siemennesteen varastointiasemilta lähetetyn naudansukuisten kotieläinten siemennesteen unionin sisäisestä kaupasta
   (tiedoksiannettu numerolla K(2011) 6425)
   (ETA:n kannalta merkityksellinen teksti)
   (2011/629/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY (1) ja erityisesti sen 17 artiklan toisen kohdan,
   sekä katsoo seuraavaa:
   
               (1)
            
            
               Direktiivissä 88/407/ETY säädetään eläinten terveyttä koskevista vaatimuksista, joita sovelletaan muun muassa unionin sisäiseen naudansukuisten kotieläinten siemennesteen kauppaan, ja vahvistetaan tässä kaupassa käytettävien eläinten terveystodistusten mallit kyseisen hyödykkeen osalta.
            
         
               (2)
            
            
               Direktiivillä 88/407/ETY, sellaisena kuin se on muutettuna neuvoston direktiivillä 2008/73/EY (2), otetaan käyttöön yksinkertaistettu menettely keinosiemennysasemien ja siemennesteen varastointiasemien kirjaamiseksi jäsenvaltioissa.
            
         
               (3)
            
            
               Lisäksi direktiivissä 88/407/ETY säädetään, että jäsenvaltioiden on asetettava siemennesteen maahanpääsyn edellytykseksi se, että siitä esitetään eläinten terveystodistus, jonka on kyseisen direktiivin liitteen D mukaisesti laatinut sen jäsenvaltion virkaeläinlääkäri, jossa keräys on suoritettu. Kyseisessä liitteessä esitetään kolme erilaista eläinten terveystodistusta, D1, D2 ja D3, naudansukuisten kotieläinten siemennesteen unionin sisäistä kauppaa varten.
            
         
               (4)
            
            
               Direktiivin 88/407/ETY liitettä D olisi tämän vuoksi muutettava, jotta otetaan huomioon yksinkertaistettu menettely keinosiemennysasemien ja siemennesteen varastointiasemien kirjaamiseksi jäsenvaltioissa.
            
         
               (5)
            
            
               Komission päätöksessä 2010/470/EU (3) vahvistetaan terveystodistusten mallit hevos-, lammas- ja vuohieläinten siemennesteen, munasolujen ja alkioiden sekä sikaeläinten munasolujen ja alkioiden unionin sisäistä kauppaa varten. Kyseisellä päätöksellä pyrittiin varmistamaan kyseisen keinosiemennysasemalla kerätyn ja siemennesteen varastointiasemalta lähetetyn tavaran täysi jäljitettävyys riippumatta siitä, onko jälkimmäinen osa keinosiemennysasemaa, joka on hyväksytty toisella hyväksyntänumerolla.
            
         
               (6)
            
            
               Unionin lainsäädännön johdonmukaisuuden varmistamiseksi olisi päätöksessä 2010/470/EU esitettyjen terveystodistusten mallien rakenne otettava huomioon naudansukuisten kotieläinten siemennesteen unionin sisäisessä kaupassa käytettävien eläinten terveystodistusten malleissa.
            
         
               (7)
            
            
               Erityisesti liitteessä D3 oleva eläinten terveystodistuksen malli koskee keinosiemennysasemilta ja siemennesteen varastointiasemilta lähetettyjen naudansukuisten kotieläinten siemennesteen ja tällaisen siemennesteen varastojen unionin sisäistä kauppaa.
            
         
               (8)
            
            
               Kyseisen siemennesteen täyden jäljitettävyyden varmistamiseksi olisi liitteessä D3 olevaa eläinten terveystodistuksen mallia täydennettävä lisätodistusvaatimuksilla ja sitä olisi käytettävä ainoastaan keinosiemennysasemalla kerätyn ja siemennesteen varastointiasemalta lähetetyn siemennesteen kaupassa riippumatta siitä, onko jälkimmäinen osa keinosiemennysasemaa, joka on hyväksytty toisella hyväksyntänumerolla.
            
         
               (9)
            
            
               On myös tarpeen muuttaa ennen 31 päivää joulukuuta 2004 kerätyn, käsitellyn ja varastoidun siemennesteen varastoja koskevien liitteissä D2 ja D3 olevien todistusten otsikoiden päivämääriä, jotta otetaan huomioon eläinten terveyttä koskevista vaatimuksista yhteisön sisäisessä naudansukuisten kotieläinten siemennesteen kaupassa ja tuonnissa annetun direktiivin 88/407/ETY muuttamisesta 26 päivänä toukokuuta 2003 annetun neuvoston direktiivin 2003/43/EY (4) 2 artiklan 1 ja 2 kohdan säännökset.
            
         
               (10)
            
            
               Lisäksi liitteissä D1 ja D2 olevia eläinten terveystodistusten malleja olisi mukautettava päätöksessä 2010/470/EU esitettyjen terveystodistusten mallien rakenteeseen.
            
         
               (11)
            
            
               Tästä syystä direktiivin 88/407/ETY liitettä D olisi muutettava.
            
         
               (12)
            
            
               Kaupan häiriöiden välttämiseksi olisi siirtymäkaudella tietyin edellytyksin sallittava niiden eläimiä koskevien terveystodistusten käyttö, jotka on annettu 31 päivään lokakuuta 2011 asti sovellettavan direktiivin 88/407/ETY liitteen D mukaisesti.
            
         
               (13)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 88/407/ETY liite D tämän päätöksen liitteellä.
   2 artikla
   Jäsenvaltiot voivat 31 päivään joulukuuta 2011 ulottuvan siirtymäkauden aikana sallia sellaisten naudansukuisten kotieläinten siemennesteen ja siemennesteen varastojen kaupan, joiden mukana on 31 päivään lokakuuta 2011 asti sovellettavassa direktiivin 88/407/ETY liitteessä D esitettyjen mallien mukaisesti viimeistään 31 päivänä lokakuuta 2011 annettu eläinten terveystodistus.
   3 artikla
   Tätä päätöstä sovelletaan 1 päivästä marraskuuta 2011.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä syyskuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 194, 22.7.1988, s. 10.
   
      (2)  EUVL L 219, 14.8.2008, s. 40.
   
      (3)  EUVL L 228, 31.8.2010, s. 15.
   
      (4)  EUVL L 143, 11.6.2003, s. 23.
   
      LIITE
      ”
            LIITE D
            
               UNIONIN SISÄISESSÄ KAUPASSA KÄYTETTÄVÄT ELÄINTEN TERVEYSTODISTUSTEN MALLIT
            
         
         
            LIITE D1
            
               Eläinten terveystodistuksen malli, jota sovelletaan sellaisen naudansukuisten kotieläinten siemennesteen unionin sisäiseen kauppaan, joka on kerätty, käsitelty ja varastoitu neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti ja lähetetty siltä keinosiemennysasemalta, jolla siemenneste kerättiin
            
            
               
            
               
         
         
            LIITE D2
            
               Eläinten terveystodistuksen malli, jota sovelletaan 1. tammikuuta 2005 alkaen sellaisen siemennesteen varastojen unionin sisäiseen kauppaan, joka on kerätty, käsitelty ja varastoitu ennen 31. joulukuuta 2004 neuvoston direktiivin 88/407/ETY 1. heinäkuuta 2004 asti sovellettujen säännösten mukaisesti ja jota pidetään kaupan kyseisen päivän jälkeen direktiivin 2003/43/EY 2 artiklan 2 kohdan mukaisesti ja joka on lähetetty siltä keinosiemennysasemalta, jolla siemenneste kerättiin
            
            
               
            
               
            
               
         
         
            LIITE D3
            
               Eläinten terveystodistuksen malli, jota sovelletaan sellaisen naudansukuisten kotieläinten siemennesteen unionin sisäiseen kauppaan, joka on kerätty, käsitelty ja varastoitu neuvoston direktiivin 88/407/ETY, sellaisena kuin se on muutettuna direktiivillä 2003/43/EY, mukaisesti ja sellaisen siemennesteen varastojen unionin sisäiseen kauppaan, joka on kerätty, käsitelty ja varastoitu ennen 31. joulukuuta 2004 neuvoston direktiivin 88/407/ETY 1. heinäkuuta 2004 asti sovellettujen säännösten mukaisesti ja jota pidetään kaupan kyseisen päivän jälkeen direktiivin 2003/43/EY 2 artiklan 2 kohdan mukaisesti ja joka on lähetetty siemennesteen varastointiasemalta
            
            
               
            
               
            
               
         ”